recursal/SuperWikiNEXT-32B huggingface dataset:
**Ben Crenshaw** (født 11. januar 1952 i Austin, Texas) er en amerikansk profesjonell golfspiller. Han studerte og spilte golf på Austin High School og University of Texas før han begynte å spille golf på profesjonell basis i 1973. Han vant 19 turnerninger på PGA-touren, blant disse 2 seire i major-turneringen The Masters Tournament. Crenshaw er ansett som en av de beste putterne i golf-historien.

På midten av 1980-tallet ble det funnet ut at han led av Graves sykdom, som er en sykdom i skjoldbruskkjertelen, men han fortsatte likevel å vinne golfturneringer. Crenshaw vant også flere profesjonelle turneringer utenfor PGA-touren, inkludert World Cup of Golf i 1988. Han tilbrakte 80 uker på topp-10 på verdensrankingen i golf fra 1987 til 1989.

I 2002 debuterte han på Champions Tour, en tour for spillere over 50 år. Der vant han sin første turnering (Wendy's Champions Skins Game, på lag med Fuzzy Zoeller) i 2009.

Crenshaw spilte i Ryder Cup fire ganger (1981, 1983, 1987 og 1993), og var kaptein én gang (1999). Han ble innvalgt i World Golf Hall of Fame i 2002.

Referanser
----------

1. ↑   GeneaStar, GeneaStar person-ID crenshawb[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) Ben Crenshaw – kategori av bilder, video eller lyd på Commons Rediger på Wikidata
* (de) Ben Crenshaw – Munzinger Sportsarchiv Rediger på Wikidata

* (en) Ben Crenshaw – PGA-touren Rediger på Wikidata

* (en) Ben Crenshaw – Europatouren Rediger på Wikidata

* (en) Ben Crenshaw – Japantouren Rediger på Wikidata

* (en) Ben Crenshaw – Verdensrankingen Rediger på Wikidata

Portal: Golf

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI **·** CiNii **·** Munzinger (sport)
 |
**Hvalfangstens Arbeidsgiverforening** ble stiftet i 1936. Formålet med foreningen var å sørge for samarbeid mellom medlemmene og megle i konflikter med arbeiderne eller deres organisasjoner. I tillegg ville medlemmene av foreningen stå sterkere på markedet imot utenlandske konkurrenter.

Foreningen ble betydningsfull ved at de fikk overført ansvaret for lønnsforhandlinger fra Hvalfangerforeningen. Alle de norske selskapene som drev fangst i Sydishavet støttet opp om Hvalfangstens Arbeidsgiverforening, og det var også mulig for utenlandske selskaper som benyttet norsk arbeidskraft å bli medlemmer. På den andre siden av forhandlingsbordet samarbeidet sjømannsorganisasjonene med britiske fagforeninger for å øve press mot arbeidsgiverne.

I 1936 var Hvalfangstens Arbeidsgiverforening part i det som skulle bli den første «moderne» tariffavtale innen hvalfangsten. Den andre parten i forhandlingene var de tre sjømannsorganisasjonene – Det norske maskinistforbund (Maskinistforbundet), Arbeidernes Faglige Landsorganisasjon (Landsorganisasjonen i Norge) og Norsk Sjømannsforbund (Sjømannsforbundet), Norsk Styrmandsforening (Norsk Sjøoffisersforbund). Etter dette ble det innført en mer enhetlig lønnsdannelse.

Hvalfangstens Arbeidsgiverforening hadde kontor i Hvalfangstens Hus i Sandefjord. Her var Torger Moe formann de to første årene, etterfulgt av H. Winge Sørensen og Frithjof Bettum, som satt frem til foreningen ble nedlagt i 1970.

Litteratur
----------

* Joh. N. Tønnessen: *Den moderne hvalfangsts historie*. Oslo 1969.
**Knut Erik «Pekka» Hartvall** (født 18. februar 1875, død 18. februar 1939) var en finsk seiler som deltok i OL 1912 i Stockholm. 

Hartvall vant en olympisk bronsemedalje i seiling under OL 1912 i Stockholm. Han var med på den finske båten «Heatherbell» som kom på tredje og sisteplass i 12-metersklassen bak den norske båten «Magda IX» og «Erna Signe» fra Sverige. Mannskapet på «Heatherbell» var; Max Alfthan, Erik Hartvall, Jarl Hulldén, Sigurd Juslén, Ernst Krogius, Eino Sandelin og Johan Silén.

Det var tre båter i 12-metersklassen, en svensk, en finsk og en norsk. Den norske båten «Magda IX» vant begge seilasene som ble avviklet 20. og 21. juli utenfor kysten ved Nynäshamn. Den svenske båten «Erna Signe» kom på andreplass og den finske «Heatherbell» kom på tredje og sisteplass etter å ha kommet sist i begge seilasene.

OL-medaljer
-----------

* 1912 Sveriges flagg Stockholm - Bronse Bronse i seiling, 12-metersklassen

Eksterne lenker
---------------

* (en) Erik Hartvall – Olympedia Rediger på Wikidata

* (en) Erik Hartvall – Sports-Reference (OL-resultater – arkivert) Rediger på Wikidata

* (en) Erik Hartvall – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
Rester av Hektor Hvalfangststasjon på Deceptionøya
«Ronald» – verdens første spesialbygde hvalkokeri Foto: A. Th. Larsen, Tønsberg **Hvalfangerselskabet Hektor A/S** var et norsk selskap som drev hvalfangst i Sydishavet. Det ble stiftet i Tønsberg 25. oktober 1910 av konsul Finn Bugge fra Tønsberg, som også var selskapets første disponent.

Selskapet hadde lisens for fangst ved Sør-Shetlandsøyene, der Whalers Bay på Deceptionøya siden 1906 hadde vært havn for flytende hvalkokerier. Den første sesongen ble fangsten drevet med det mellomstore kokeriet «Ronald» og tre innleide hvalbåter.

Aksjebrev fra stiftelsen i oktober 1910.
I oktober 1911 fikk selskapet konsesjon for å etablere en landstasjon i Whalers Bay for å kunne utnytte hvalskrottene som frem til da bare hadde blitt liggende igjen i sjøen etter flensing langs skutesiden. Konsesjonen omfattet enerett til å drive landstasjon på øya, samt rett til ett flytende kokeri og to hvalbåter. Hektor Hvalfangststasjon ble satt opp sesongen 1912/13 med bygninger som ble tatt med fra Norge, og et fraktefartøy ble innkjøpt og konvertert til flytende kokeri ved navn «Hektoria».

Etter at Bugge kjøpte selskapet A/S Hvalen i 1914 kunne han drive med to flytende kokerier og fem hvalbåter, i tillegg til landstasjonen. I sesongen 1913–14 var det kun A/S Ørnen som hadde større produksjon av hvalolje i Antarktis og Sør-Georgia enn Bugges to selskap.

Under første verdenskrig mistet N. Bugge begge sine to kokerier, «Benguela» og «Hektoria», så i 1920 ble det nybygde kokeriet «Ronald» (II) sendt nedover med fem hvalbåter og 216 mann som skulle jobbe ombord og på landstasjonen. «Ronald» var verdens første spesialbygde hvalkokeri.

I 1921 besto Hektors flåte av «Ronald» samt seks fangstskuter – «Almirante Goni», «Bransfield», «Edle», «Port Stanley», «Ross» og «T. H. Dahl».

I 1928 kjøpte Nils Bugge den tidligere passasjerbåten «Medic» som ble bygget om til flytende kokeri og fikk navnet «Hektoria» (II). Den ble så i 1932 flagget ut til selskapet Hektoria Ltd. i London som Nils Bugge og Harald Krogh Hansen hadde etablert i 1928. Hektoria Ltd. endret etter krigen navn til *Hector Whaling Company Ltd.*, senere til *United Whalers*.

Landstasjonen ble lagt ned i 1931 som en følge av lave priser på hvalolje, samt tekniske nyvinninger som evaporatoranlegg og opphalingsslippen som muliggjorde den pelagiske hvalfangst.

Se også
-------

* Erling Dekke Næss

Referanser
----------

1. ↑  «1948 DS/Flk JARAMA». Lardex. Arkivert fra originalen 10. november 2010. Besøkt 4. januar 2009.
2. ↑  Sjøfartskontoret (1921). *Register over Norges handelsflåte 1921*. Kristiania: Grøndahl & Søn. s. 252.
3. ↑
4. ↑  «1928 DS/flk HEKTORIA». Lardex. Besøkt 21. mars 2009. [*død lenke*]

Litteratur
----------

* Gustav Rossnes (1997). «Hvalfangstbase og kulturminne. Hektor Hvalfangststasjon – den sørligste av de norske landstasjonene i Antarktis». *Norsk sjøfartsmuseum. Årsberetning 1996*: 133–154. ISSN 0801-423X.  *Hovedkilde for artikkelen*

Eksterne lenker
---------------

* Vestfoldarkivet:
	+ Brev fra Deception Island
	+ 1000 pingvinegg til Hektor AS
**Joachim Winkelhock** (født 24. oktober, 1960, Waiblingen, Tyskland) er en tysk racerfører. Han er bror til Manfred Winkelhock og onkel til Markus Winkelhock.

Etter brorens død i 1985 ble det satt en liten stopper for hans egen karriere innen racerkjøring, men han kom tilbake, og i 1988 vant han det tyske Formel 3-mesterskapet samt den Europeiske cupen samme år, i en uvanlig alder av 28. Det neste året var mindre suksessfullt, da han prøvde seg i Formel 1 for det lille teamet AGS. Han mislyktes å før-kvalifisere seg tre ganger, før han så gikk til standardbilracing i Deutsche Tourenwagen Meisterschaft for BMW.

Han vant 24-timersløpet på Nürburgring i 1990 og 1991 med en BMW M3 for Schnitzer Motorsport.

Hans første tittel fikk han da han vant det britiske standardbilmesterskapet i 1993. Der var han ofte kjent som *Smokin' Jo*, grunnet sin røykevane.

Hans neste tittel var i det asiatiske standardbilmesterskapet i 1994 og i 1995 vant han det tyske super-standardbilmesterskapet, *STW*. Han vant også 24-timersløpet på Spa i 1995 og Macaos Grand Prix i 1994 og i 1998. Han vant også 24-timersløpet på Le Mans i 1999, i en BMW V12 LMR for Schnitzer Motorsport.

I 2000 gikk han til Opel og det nye Deutsche Tourenwagen Meisterschaft mesterskapet, før han i 2003 annonserte at han skulle legge opp som racerfører, i en alder av 43.

En spesiell utgave av BMW M5 (E34) ble laget for å hedre Joachim Winkelhock.

Resultater
----------

### Fullstendige Formel 1-resultater

(Forklaring) (Resultater i uthevet skrift indikerer **pole position**, resultater i kursiv indikerer *raskeste runde*)

| År | Team | Chassis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Plass | Poeng |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1989 | AGS | AGSJH23B | CosworthDFR 3,5 V8 | BRADNPQ | SMRDNPQ | MONDNPQ | MEXDNPQ | USADNPQ | CANDNPQ | FRADNPQ | GBR  | GER  | HUN  | BEL  | ITA  | POR  | ESP  | JPN  | AUS  | **–** | **0** |

Se også
-------

* Liste over Formel 1-førere

Referanser
----------

1. ↑   Gemeinsame Normdatei, besøkt 9. april 2014[Hentet fra Wikidata]
2. ↑  «Joachim Winkelhock». historicracing.com. Arkivert fra originalen 15. februar 2016.

Eksterne lenker
---------------

* (de) Joachim Winkelhock – Munzinger Sportsarchiv Rediger på Wikidata

* (en) Joachim Winkelhock – Driver Database Rediger på Wikidata

Portal: Formel 1

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** ISNI **·** Munzinger (sport)
 |
**Kaliumperklorat** er et fargeløst uorganisk salt med kjemisk formel {\displaystyle {\ce {KClO4}}}. Det er et kraftig oksidasjonsmiddel som reagerer med de fleste organiske stoffer. Det brukes i fyrverkeri, som rakettdrivstoff, i spesielle kruttyper (Pyrodex), og i tennhetter. I motsetning til kaliumklorat kan det trygt blandes med svovel i forskjellige fyrverkeriblandinger. Kaliumperklorat er et noe svakere oksidasjonsmiddel enn kaliumklorat. Som rakettdrivstoff er det stort sett erstattet av det kraftigere oksidasjonsmiddelet ammoniumperklorat. Sprengladninger til fyrverkeri inneholder som oftest en blanding av kaliumperklorat, svovel, og aluminiumpulver.

I industrien produseres kaliumperklorat ved å tilsette kaliumklorid til en vannoppløsning med natriumperklorat. Det vil foregå et ionebytte i oppløsningen, og man får da en blanding av natriumklorid og kaliumperklorat. Denne prosessen utnytter den lave løsligheten til kaliumperklorat i vann (ca.1,5 gram pr.100 ml. ved 25 grader C).

Kilder
------

* (no) Kaliumperklorat i Store norske leksikon

|  |  |
| --- | --- |
| Oppslagsverk/autoritetsdata | Store norske leksikon
 |
Grunnleggende diagram av en hulkatodelampe
Hulkatodelamper fra et atomabsorpsjonsspektrometer (AAS)
En **hulkatodelampe** (HCL) er type kaldkatodelampe som brukes i fysikk og kjemi som en spektral linje kilde (f.eks. for atomabsorpsjonsspektrofotometri (AAS)) og som en frekvens tuner for lyskilder som lasere. En HCL tar nytte av hulkatode-effekten, som fører til ledning på en lavere spenning og med mer spenning enn en kaldkatodelampe som ikke har en hul katode.

En HCL består vanligvis av et glassrør som inneholder en katode, en anode og en isolasjonsgass (vanligvis en edel gass). En stor spenning over anoden og katoden fører til ionisering av isolasjonsgassen og skaper plasma. Isolasjonsgass-ioner vil da bli akselerert til katoden, sputtering av atomer fra katoden. Både isolasjonsgassen og sputtete katode atomer vil i sin tur bli eksitert av kollisjoner med andre atomer/partikler i plasmaet. Når de eksiterte atomene forfaller til en lavere tilstan, vil de avgi fotoner, som deretter kan bli oppdaget og et spektrum kan bestemmes.

Referanser
----------

1. ↑  Eichhorn, H.; Schoenbach, K. H.; Tessnow, T. (1993). «Paschen’s law for a hollow cathode discharge» (PDF). *Applied Physics Letters*. 63 (18): 2481–2483. Bibcode:1993ApPhL..63.2481E. doi:10.1063/1.110455. Arkivert fra originalen (PDF) 8. august 2017. Besøkt 5. juni 2017.
2. ↑  *Analytical Methods for Atomic Absorption Spectrometry* (Release E (2000) utg.). Perkin Elmer, Inc. 1964–2000.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
**Kaliumpermanganat** (KMnO4) er et salt som blant annet brukes til behandling av hissig og væskende eksem.

Kaliumpermanganat er lett oppløselig i vann grunnet kaliumionet. Det har en sterk farge og ett gram kan farge en liter vann kraftig magenta. Det er sterkt oksiderende, og sammen med et metall som magnesium brenner blandingen med en lys og varm flamme. Blandet med sukker og litt vann dannes varme til vannet har fordampet, og sammen med glyserin er blandingen selvantennende. Blandet med rødt Fosfor er det meget eksplosivt. Saltet virker uttørrende på huden og har ingen spesiell lukt.

Bruk
----

I laboratorier brukes kaliumpermanganat som et oksiderende stoff i visse kjemiske reaksjoner. Det brukes også i desinfisering av vann i avløp.

Når kaliumpermanganat blandes med svovelsyre kan det dannes litt ozon. Det dannes også Mn2O7 (mangan(VII)oksid), som er en svært ustabil oksiderende væske. En meget utspedd oppløsning med saltet kan brukes som munnskyllemiddel for å drepe bakterier i munnen. Når man varmer opp kaliumpermangant dannes oksygen (O2).

Farer
-----

Kaliumpermanganat er oksiderende og må ikke oppbevares sammen med brennbare stoffer. Saltet er skadelig for miljøet, spesielt for vannlevende organismer, og irriterer hud og øyne. Ved kontakt med saltsyre dannes det giftig klorgass, og ved kontakt med konsentrert svovelsyre dannes det sterkt oksiderende stoffer som ozon og Mn2O7. 
Ved hudkontakt skal huden skylles med vann. Flekken som oppstår, forsvinner etter omtrent to døgn. Ved kontakt med klær dannes det en flekk bestående av brunsvart mangandioksid (MnO2) som kan fjernes med eddiksyre.

Kilder
------

* (no) Kaliumpermanganat i Store norske leksikon

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
**Turid Holter** (født 21. mars 1936 i Numedal, død 14. mai 2011 i Fredrikstad) var en norsk tekstilkunstner.

Holter var utdannet ved Statens håndverks- og kunstindustriskole, der hun senere også arbeidet som lærer. Hun debuterte på Høstutstillingen i 1967, noe som var med på å gi henne Statens treårige arbeidsstipend i perioden som fulgte, og var til sammen presentert på Høstutstillingen åtte ganger, sist i 2005. 

Etter å ha arbeidet i tekstiltrykkeriet ved PLUS i Fredrikstad sammen med Gro Jessen i perioden 1965–1966, startet de eget verksted for tekstiltrykk i Basarhallene i Oslo. De samarbeidet frem til 1970.

Holter holdt separatutstillinger, blant annet på Kunstnernes Hus i Oslo, Christianssands Kunstforening, Ålesund Kunstforening og i Nordenfjeldske Kunstindustrimuseum. I sine arbeider ga hun ofte uttrykk for sitt engasjement i natur- og miljøvernspørsmål, som i tekstiltrykket *Det endelige sammenbrudd* (1972, Kunstindustrimuseet i Oslo).

I perioden 1986–1989 var hun leder for Østfold kunstnersenter. 

Holter ble funnet drept i sin egen leilighet i Fredrikstad den 17. mai 2011.

Referanser
----------

1. 1 2   Norsk kunstnerleksikon, Norsk kunstnerleksikon ID Turid\_Holter, besøkt 9. oktober 2017[Hentet fra Wikidata]
2. 1 2   KulturNav, KulturNav-ID 6fe3f018-e0d4-4d28-aea8-e5f4e4308744, besøkt 9. oktober 2017[Hentet fra Wikidata]
3. ↑  Geir Arne Kippernes, Marianne Vikås og Morten Hopperstad (19.05.2011). «Turid Holter (75) ble kvalt» **(norsk)**. VG. Besøkt 19.05.2011.
4. ↑  Dag Ole Johansen (17.05.2011). «Turid Holter - anerkjent billedkunster» **(norsk)**. Fredrikstad Blad. Arkivert fra originalen 24. mai 2011. Besøkt 17.05.2011.
5. ↑  Bodil Sundbye, Dennis Ravndal, Sissel Kruse Larsen og Geir Arne Kippernes (17.05.2011). «Tatt for drap på anerkjent kunstner» **(norsk)**. vg. Besøkt 17.05.2011. CS1-vedlikehold: Flere navn: forfatterliste (link)

Eksterne lenker
---------------

* Turid Holters nettside

|  |  |
| --- | --- |
| Oppslagsverk/autoritetsdata | Store norske leksikon **·** Norsk kunstnerleksikon **·** KulturNav
 |
Portrett av Alexander Hamilton
**Report on Manufactures** (rapport om industriproduksjon) var en rapport skrevet av den første finansministeren i USA, Alexander Hamilton for USAs kongress. I rapporten foreslo han forskjellige virkemidler for å stimulere den nye republikkens innenlandske produksjon, og gjøre den mindre avhengig av import fra Storbritannia. Hamiltons syn var at industriproduksjon var mer fordelaktig enn landbruk alene; Thomas Jefferson var av motsatt mening inntil sine eldre dager.

Rapporten presenterte økonomiske prinsipper, basert på både det merkantilistiske system som praktisert i England og slik Jean-Baptiste Colbert, rådgiver til Louis XIV i Frankrike utviklet landet. Hamiltons teorier skulle senere bli innpasset i det såkalte «amerikanske system» av senator Henry Clay fra Kentucky og hans «Whig Party»

Abraham Lincoln som tidlig i sin politiske karriere støttet Clay ville senere bruke prinsippene fra Hamiltons rapport som grunnpilarer i sin politikk. Hamiltons rapport inneholdt blant annet:

* Tollsatser for å beskytte USAs gryende industri
* Avgifter og toll for å få inntekter til det føderale budsjettet
* Oppmuntre etableringen av nye bedrifter
* Utvikle USA til å bli en stor industriell nasjon

Hamilton anså at toll, skatter, subsidier til industri, regulering av handel og liknende, ville både gi arbeidsplasser og oppmuntre til immigrasjon. Han trodde også at det ville gi utvidet utvikling og modernisering av samfunnet, også for landbrukssektoren.

Eksterne lenker
---------------

* Redigert, med kommentarer
* Utdrag fra rapporten (Columbia University Press) (University of Chicago)
* Utdrag fra rapporten (University of San Diego)

|  |  |
| --- | --- |
| Oppslagsverk/autoritetsdata | Encyclopædia Britannica
 |
Proton Suprima S
Proton Gen-2
**Proton** er et malaysisk bilmerke og bilfabrikk som ble grunnlagt i 1985 av den daværende statsminister Mahathir bin Mohamad. Det var landets eneste bilfabrikk fram til Perodua ble etablert i 1993. Staten eide 43% av Proton gjennom foretaket Khazanah Nasional Bhd. Mitsubishi var deleier fram til 2004. I 2012 solgte Khazanah Nasional sin andel i Proton til DRB-HICOM. Protons største bilfabrikk ligger i Shah Alam i Malaysia.
Opprnnelig var bilmodellene først og fremst basert på Mitsubishi-modeller. Merkets første modell, Proton Saga, var basert på Mitsubishi Lancer. Senere gått fabrikken over til å bygge biler av egen design. Den første egendesignede modellen var Proton Waja (Proton Impian i Storbritannia), som ble lansert i 2001. Proton har gjennom årene blant annet hatt samarbeid med bilfabrikker som Volkswagen AG og MG Rover. Rover var interessert i å bygge noen av Protons modeller på lisens før Rover gikk konkurs. Proton samarbeider også med Youngman som selger Proton-biler under navn som Lotus og Europestar i Kina.

Proton eide det britiske bilmerket Lotus fra 1996 til 2017.

Proton Waja, Protons og Malaysias første egendesignede bilmodell.
Salget av Proton i Storbritannia var meget framgangsrikt på 1990-tallet, men har etter det kollapset og etter midten av 2010-tallet selges merket ikke lengre der.
Protons fremste marked er hjemlandet, der man har hatt en stor markedsandel, meget takket være skatter på utenlandske biler. I takt med at skatter på importerte biler har minsket har Protons markedsandel skrumpet tilsvarende. I 2006 sank foretakets markedsandel fra 40 til 32 % og Perodua tok over plassen som landets største bilmerke. Proton har eksportert biler til blant annet Storbritannia, Sør-Afrika, Australia og Singapore. I 2015 hadde Protons markedsandel i hjemlandet sunket til runt 15 % og eksporten har gått tregt, blant annet på grunn av at bilene ikke oppfyller miljøkrav i mange land. I 2016 innledet Proton et forsøk på lansering i Chile.

Den 24. mai 2017 kjøpte Geely 49,9 % av aksjene i Proton. Geely har også har majoriteten av aksjene i Volvo Personvagnar.

I august 2008 hadde Proton bygget tre millioner biler siden 1985.

Referanser
----------

1. 1 2  Proton Posts Loss as Sales Slump to Lowest in 7 Years (Update2) Arkivert 14. oktober 2007 hos Wayback Machine. Bloomberg, 2007-02-27, läst 2010-01-01
2. ↑  DRB-Hicom takes over Proton for RM1.2b Arkivert 2013-12-02, hos Wayback Machine.. 2012-01-16
3. ↑  Malaysian national car Proton seeks to revive exports 2016-03-01
4. ↑  2017-06-24
5. ↑  Paul TanProton produced 3,000,000 cars since 1985, paultan.com, lest 2010-01-01

Eksterne lenker
---------------

* (en) Offisielt nettsted Rediger på Wikidata

* (en) Proton vehicles – kategori av bilder, video eller lyd på Commons Rediger på Wikidata
**Turid Eikvam** (født 1948 i Ski) er en norsk kriminolog og homoaktivist. Eikvam tok hovedfag i kriminologi ved Universitetet i Oslo i 1991, og ble samme år ansatt som kontorsjef ved Institutt for kriminologi.

Biografi
--------

Eikvams engasjement i homopolitikken startet i 1978, da hun ble leder for organisasjonen Arbeidsgrupper for homofil frigjøring (AHF). Gjennom AHF ble Eikvam også engasjert i tidsskriftet *Løvetann*, hvor hun var redaksjonsmedlem i 21 år og regnes den viktigste drivkraften i tidsskriftet. I tillegg til redaksjonelt arbeid skrev Eikvam artikler for tidsskriftet, og særlig formidlet hun lesbisk historie. Eksempelvis sto hun bak spalten «Dameserien», der hun skrev om mange av de velkjente kvinnene som levde i Paris i 1920- og 1930-årene, herunder berømte par som Gertrude Stein og Alice B. Toklas.

Eikvam har også jobbet mye med å synliggjøre forskning om homoseksualitet. Fra 1992 var hun med i Nettverk for forskning om homoseksualitet, hvor forskere på feltet samlet seg for å legge frem forskningsarbeider. Arbeidet resulterte i antologien *Norsk homoforskning*, som er den første kunnskapsstatusen i bokform om homofili i Norge I tillegg var Eikvam en sentral drivkraft i å starte opp studieemnet «Homoforskning» ved Institutt for kriminologi og rettssosiologi i 2004. Emnet tok for seg lesbiske og homofiles levekår og historie i Nord-Europa, samt teoretiske og metodiske tilnærminger som blir brukt i forskning på homofile og lesbiske.

Bibliografi
-----------

* *AIDS og samfunnet* (red.) - Tano forlag, 1987
* *Norsk homoforskning* (red.) - Universitetsforlaget, 2001
* *Kriminologiske byvandringer* (red.) - Novus forlag, 2012

Referanser
----------

1. 1 2  «Turid Eikvam». Skeivt arkiv. Besøkt 7. april 2022.
2. ↑  «Løvetann». *Skeivt arkiv*. 17. mars 2015. Besøkt 20. april 2022.
3. ↑  Brantsæter, Marianne C.; m.fl. (2001). *Norsk homoforskning*. Universitetsforlaget. ISBN 9788215000916. CS1-vedlikehold: Eksplisitt bruk av m.fl. (link)
4. ↑  «KRIM2906 – Homoforskning - Universitetet i Oslo». *www.uio.no* **(norsk)**. Besøkt 20. april 2022.
**Edgell Rickword** (født 22. oktober 1898 i Colchester i Essex, død 15. mars 1982) var en britisk poet, litteraturkritiker, journalist og litterær redaktør. 

Rickword var en av de ledende kommunistiske intellektuelle som var aktiv på 1930-tallet. Rickword tjenestegjorde som offiser i den britiske hæren under den første verdenskrig og han ble tildelt medaljen Military Cross. Den 4. januar 1919, utviklet Rickword en sykdom som gjorde at hans venstre øye ble så stygt infiserte at legene lenge trodde det nødvendig å fjerne hele øyet for å hindre at smitte spredte seg til det høyre øyet. Rickword ble uteksaminert fra University of Oxford i 1919. Rickword ble medlem av Communist Party of Great Britain i 1934 og han ble stadig mer aktivt i diverse politisk arbeid i løpet av den spanske borgerkrigen på 1930-tallet samtidig som han fortsatte å skrive poesi.

Referanser
----------

1. 1 2   Social Networks and Archival Context, SNAC Ark-ID w61z875z, besøkt 9. oktober 2017[Hentet fra Wikidata]

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** CiNii
 |
Gloster Javelin
**Gloster Javelin** var en britisk radarutstyrt allværsjager. Javelin var det første to-motors deltavingede jetfly i verden som ble operativt, og det siste flyet utviklet og produsert av Gloster Aircraft Company.

Prototypen fløy første gang 26. november 1951 og den første av 40 serieproduserte **Javelin F(AW).Mk 1** fløy 22. juli 1954. Denne ble fulgt av 30 **F(AW).Mk 2** utstyrt med amerikansk APQ 43 radarsett. 50 **F(AW).Mk 4** ble produsert parallelt med 22 **T.Mk 3** treningsfly, og disse ble fulgt av 64 **F(AW).Mk 5** som hadde ekstra drivstofftanker i vingene og kunne utstyres med luft-til-luft missiler. **F(AW).Mk 6** skilte seg fra Mk 5 ved annen type radarsett, og 33 ble produsert av denne varianten. **F(AW).Mk 7** var den mest tallrike varianten, med i alt 142 fly produsert, og introduserte en rekke endringer som inkluderte kraftigere motorer og forlenget skrog. **F(AW).Mk 8** var den siste varianten som ble produsert før produksjonen stanset i 1959, og hadde blant annet forbedrede motorer. Ytterligere 76 F(AW).Mk 7 ble ombygd til samme standard som Mk 8 under betegnelsen **F(AW).Mk 9**.

Spesifikasjoner
---------------

| Dimensjoner | Javelin F(AW).Mk 8 |
| --- | --- |
| Vingespenn | 15,85 m |
| Lengde | 17,14 m |
| Høyde | 4,88 m |
| Vingeareale | 86,12 m² |
| Ytelser |  |
| Topphastighet | 1 128 km/t |
| Maksimal lastet vekt | 16 969 kg |
| Annet |  |
| Motor | 2× Armstrong Siddeley Sapphire ASSa.7R turbojetmotorer |
| Bestykning | 4× Aden 30 mm kanoner |

Eksterne lenker
---------------

* Gloster Javelin

|  |  |
| --- | --- |
| Oppslagsverk/autoritetsdata | Store norske leksikon **·** LCCN
 |
**Robert Nathaniel Cory Bryar**, mest kjent som **Bob Bryar**, (født 31. desember 1979 i Chicago, Illinois) var trommeslager i det tidligere bandet My Chemical Romance. Han tok over etter at Matt Pelisser forlot bandet. 

Før han ble trommeslager, jobbet han som lydmann, og arbeidet med lyden for The Used. I 2004 ble han med My Chemical Romance på Europa-turné som lydmann og jobbet gratis under turneen. Senere fikk han forespørsel om han ville spille trommer i bandet. i begynnelsen hadde Bryar en voldsom "kameraforbi". Han slo og sparket til kameraer som filmet eller kom i nærheten av ham.

I august 2006 fikk Bryar en 3. grads forbrenning på baksiden av den ene leggen etter innspilling til musikkvideoen «Famous Last Words», og måtte stå over noen turnédatoer, i likhet med Gerard Way.

Bryar forlater My Chemical Romance
----------------------------------

3. mars 2010 kunngjorde Frank Iero på My Chemical Romances egen hjemmeside at Bryar nå forlater bandet etter 6 år.

Iero skriver på hjemmesiden til MCR:

*As of 4 weeks ago, My Chemical Romance and Bob Bryar parted ways. This was a painful decision for all of us to make and was not taken lightly. We wish him the best of luck in his future endeavors and expect you all to do the same.*

My Chemical Romance har kunngjort at Michael Pedicone overtok rollen som trommeslager.

Referanser
----------

1. ↑  «Arkivert kopi». Arkivert fra originalen 7. mars 2010. Besøkt 13. mars 2010.

Eksterne lenker
---------------

* (en) Bob Bryar på Internet Movie Database Rediger på Wikidata

* (en) Bob Bryar hos The Movie Database Rediger på Wikidata
* Bob Bryar på Twitter Rediger på Wikidata

* Bob Bryar på Instagram Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz **·** Discogs **·** AllMusic
 |
**Tunisias kvinnelandslag i fotball** representerer Tunisia i internasjonal fotball. Tunisia har en bronse fra det arabiske mesterskapet.

Tunisias første større turnering var det arabiske mesterskapet i 2006, der de havnet i gruppe med Egypt, Syria og Palestina. Tunisia kom på andreplass i gruppen etter to seire og tap for Egypt. I semifinalen møtte Tunisia Algerie og tapte 0-3. Tunisia møtte igjen Egypt i bronsefinalen, og denne gangen vant Tunisia. 

I motsetning til de andre afrikanske landene i det arabiske mesterskapet, deltok ikke Tunisia i kvalifiseringen til Afrikamesterskapet samme år, men imidlertid i mesterskapet 2008. Tunisia fikk møte begge de to siste motstanderne i de arabiske mesterskapet. Egypt trakk seg imidlertid, så Tunisia gikk rett til andre runde, der de møtte Algerie igjen. Tunisia slo overraskende de arabiske mestrene 2-1 på bortebane etter 0-0 hjemme, og var dermed klare for Afrikamesterskapet. Tunisia havnet imidlertid i en svært vanskelig pulje med tre av mesterskapets favoritter: sjudobbelt afrikamester Nigeria, Ghana og Sør-Afrika. Tunisia endte sist etter en del oppløftende resultater; 1-2 mot Sør-Afrika, 2-3 mot Ghana og overraskende 0-0 mot Nigeria.

Uavgjortkampen mot Nigeria sikret at Tunisia, som bare deltar i sitt andre mesterskap, er seedet inn i andre runde i kvalifiseringen til Afrikamesterskapet 2010. Her møter de enten Egypt eller Algerie.

| * v
* d
* r
Nasjonale fotballandslag for kvinner i Afrika (CAF) |
| --- |
|  | 
* Algerie
* Angola
* Benin
* Botswana
* Burkina Faso
* Burundi
* Den demokratiske republikken Kongo
* Den sentralafrikanske republikk
* Djibouti
* Egypt
* Elfenbenskysten
* Ekvatorial-Guinea
* Eritrea
* Eswatini
* Etiopia
* Gabon
* Gambia
* Ghana
* Guinea
* Guinea-Bissau
* Kamerun
* Kapp Verde
* Kenya
* Komorene
* Republikken Kongo
* Lesotho
* Liberia
* Libya
* Madagaskar
* Malawi
* Mali
* Marokko
* Mauritania
* Mauritius
* Mosambik
* Namibia
* Niger
* Nigeria
* Réunion
* Rwanda
* São Tomé og Príncipe
* Senegal
* Seychellene
* Sierra Leone
* Somalia
* Sudan
* Sør-Afrika
* Sør-Sudan
* Tanzania
* Togo
* Tsjad
* Tunisia
* Uganda
* Zambia
* Zanzibar
* Zimbabwe

 |  |
**Per Gravdal** (født 1842 i Bjerkreim, død 1909) var en norsk forstander og grunnlegger av Det Almindelige Samfund. Gravdal var forstander der i åtte år. Enkelte steder er han omtalt som Peder Olsen Nodland.

Gravdal var forstander i Menigheten Samfundet, hvor han overtok forstanderrollen etter grunnleggeren Bernt Lomeland som døde i 1900. Da menighetene ble splittet i spørsmålet om hvorvidt Per Gravdal hadde den samme ånd som Lomeland, ble Gravdal og hans etterfølgere tvunget ut av menigheten. Da stiftet Gravdal Det Almindelige Samfund, mens de såkalte «lomelenderne» videreførte Menigheten Samfundet.

Gravdal flyttet til byen etter å ha blitt valgt til forstander i Det Almindelige Samfund. Kona ble værende igjen på garden på Nodland. På "prestegården" hadde han tjenestejenta Kristina Skipstad til å stelle for seg. Helt frem til hun døde var det vanlig i menigheten at de nyfødte fikk navn som startet på bokstavene P eller K, eller som oftest en kombinasjon av de to.

Referanser
----------


|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI
 |
En **helsevane** betegner i helsepsykologien en helserelatert atferd som er fast etablert og ofte utføres automatisk (og ikke bevisst). Man snakker gjerne om helsevaner som «gode» og «dårlige», ettersom de bidrar til å forbedre eller redusere helse.

Eksempler på «gode» helsevaner kan være å bruke bilbelte, å pusse tenner, å ha et sunt kosthold og å mosjonere regelmessig. Eksempler på «dårlige» helsevaner kan være røyking, overdrevent alkoholinntak og et usunt kosthold. Gjennom helseintervensjoner kan man prøve å endre dårlige helsevaner.

Utvikling og opprettholdelse av helsevaner
------------------------------------------

Forskningsfunn kan tyde på at helsevaner vanligvis utvikler seg i barndommen og begynner å stabilisere seg rundt 11-12 årsalderen.

Helsevaner kan i starten utvikle seg fordi de blir forsterket av spesifikke, positive utfall, som for eksempel anerkjennelse fra foreldre eller venner. Etterhvert blir helsevanen selvstendig, uavhengig fra forsterkingsprossessen og blir vedlikeholdt av miljømessige faktorer som assosieres med helseatferden. Et problem ved dårlige helsevaner, er at helsevaner generelt ofte er så innarbeidet i individets atferdsmønster at de kan være sterkt resistente mot forsøk på endring. Følgelig er det viktig å forsøke å etablere gode helsevaner og eliminere dårlige allerede tidlig i livet

Blant eldre ser man ofte at etablerte helsevaner kan være viktige determinanter for en svakelig eller god helse

Endring av helsevaner
---------------------

Helsevaner er ofte vanskelige å endre, blant annet fordi de er en integrert del av en individuell livsstil, men de er ikke nødvendigvis umulige å endre. Lærevillige øyeblikk er spesielle øyeblikk hvor en person er spesielt mottagelig for læring eller endring, og slike perioder kan være spesielt egnet for endring av helsevaner. Slike perioder, eller læringsvillige øyeblikk kan oppstå ved et legebesøk, ved sykdom, ved graviditet eller i forbindelse med andre, dramatiske endringer i livet.

Se også
-------

* Helseatferd
* Helse

Referanser
----------

1. ↑  Cohen, R. Y. Brownell, K. D. & Felix, M. R. J. (1990) Age and sex differences in health habits and beliefs of schoolchildren. *Health Psycology, 9*, 208-224.
2. ↑  Taylor, S. E. (2008), *Health Psychology* , 7th edition, London: McGraw-Hill. ISBN 9780071283601 s. 47
3. ↑  Taylor, S. E. (2008), *Health Psychology* , 7th edition, London: McGraw-Hill. ISBN 9780071283601 s. 53

Litteratur
----------

* Taylor, S. E. (2008), *Health Psychology* , 7th edition, London: McGraw-Hill.
**Bob Crow** (født 13. juni 1961 i Shadwell, London, død 11. mars 2014 i Leyton, London) var en britisk fagforeningsleder og generalsekretær i flere britiske fagforenings-organisasjoner som f.eks. National Union of Rail og Maritime and Transport Workers (RMT). Han var medlem av Communist Party of Great Britain frem til dette partiet ble avviklet i 1991 til hans dødsfall.

Han har beskrevet seg selv som en kommunist med flere sosialistiske innslag, og han regnes som en del av den såkalte "Awkward Squad" – den løse grupperingen av venstreorienterte fagforeningsledere som kom til makten i flere foreninger ved en rekke valg i starten av 2002. Etter at han ble leder for RMT har medlemskapet i denne fagforeningen økt fra cirka 57 000 i 2002 til mer enn 80 000 medlemmer fem år senere, noe som har gjort den til en av de raskest voksende fagforeningene i Storbritannia.

Bob Crow var en stor støttespiller og forkjemper for Palestina og palestinernes sak i mange år. Var fordømt det israelske angrepet på Gaza i 2009. Crow bodde i Woodford, Greater London, sammen med hans partner Nicola Hoarau, som han hadde en datter, født i august 1993, sammen med. Han hadde en annen datter, Kerry Anne Crow, fra hans tidligere ekteskap med Geraldine Horan. Han har støttet Millwall Football Club siden han var liten gutt.

Bob Crow døde av en hjerteinfarkt i 2014.

Referanser
----------

1. ↑   www.theguardian.com[Hentet fra Wikidata]
2. ↑   www.independent.co.uk[Hentet fra Wikidata]
3. ↑   www.telegraph.co.uk[Hentet fra Wikidata]
4. ↑   www.bbc.co.uk[Hentet fra Wikidata]
5. ↑  «Bob Crow, trade union leader, dead at 52». *The Independent* **(engelsk)**. 11. mars 2014.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |
**Virtuell privat server (VPS)** er en tjeneste som selges over Internett som tilbyr kunden leie av egne virtuelle datamaskiner. Kunden logger på med administratorrettigheter og kan installere og kjøre hva de vil på innenfor leverandørens rammer.

Typiske oppgaver kan være drift av webtjenester/websider med høy oppetid eller bruk-og-kast-servere for testing og utprøving av ny programvare.

Det vil i mange tilfeller være billigere å leie en eller flere VPSer i perioder enn å kjøpe og drifte egne servere hjemme/i bedriften. F.eks. når behov for økt datakapasitet er kortvarig. Variabler som påvirker leieprisen kan være:

* Tid, pr time, dag eller måned
* Minnestørrelse
* Diskplass
* Antall CPU-kjerner
* Operativsystem, Windows-servere koster typisk mer enn Linux
* Annen forhåndsinstallert ikke-gratis programvare
* Tillatt mengde opp- og nedlasting i en periode
* Sikkerhetslagring (backup)
* Tilbakestillingsfunksjoner (snapshots)
* Type disk, rask SSD eller tradisjonell harddisk
* Geografisk plassering i verden, noen leverandører tilbyr servere i flere land og kontinenter
* Forskjellige oppetidsgarantiordninger

Bestilling, installasjon og til slutt destruering av VPSer kan hos mange leverandører automatiseres og fjernstyres med kommandoer i scripts slik at antall innleide VPSer kan justeres mer eller mindre automatisk etter behovet for datakraft.

  

  

VPS viser til en virtuell datamaskin som benyttes av en enkeltstående bruker av en datatjeneste. Begrepet benyttes for å framheve at den virtuelle maskinen, som kjører i programvare på den samme fysiske datamaskinen som andre virtuelle maskiner, har som funksjonalitet som en adskilt fysisk datamaskin, men dedikert til den enkelte brukerens behov. Hensikten er at det er billigere å ha en fysisk maskin som opptrer som om den var et antall maskiner, hvilket gjør at den har programvare som får den fysiske maskinen til opptre som om det var, virtuelt, var flere maskiner. Begrepet «virtuell dedikert server» (VDS) er noenlunde det samme konseptet.

En virtuell privat server kan brukes til mange forskjellige ting. Som for eksempel å holde siden din i gang hele døgnet om du hoster noe som trenger at hosten må være på hele døgnet. Du kan kjøpe nettbaserte servere ved å søke Virtuell privat server ellers så går det an å kjøpe sin egen virtuelle server som du kan ha hjemme. Virtuell privat server koster cirka 40-300 kroner i måneden, hos noen spesielle hoster kan få med egne domenenavn. Hver virtuell tjener eller server kjører på sitt eget operativsystem som kan rebootet individuelt.

Se også
-------

* Virtuell maskin
* Emulator
En **glottal plosiv**, også kalt en glottal lukkelyd, er en konsonant som uttales ved at stemmebåndene presses sammen slik at ingen luft kan passere. Symbolet i det internasjonale fonetiske alfabetetet som representerer denne lyden er [ʔ].

En glottal plosiv kan opptre både i begynnelsen av et ord, mellom to vokaler i et ord eller på slutten av ordet. I noen språk, som for eksempel arabisk, hebraisk og noen polynesiske språk, er en glottal plosiv et fonem, det vil si en betydningsskillende enhet. I noen av disse språkene er også konsonantene representert ved en egen bokstav (som **א** (alef) i hebraisk og ء (hamza) i arabisk). På cockney blir ofte -tt- erstattet av en glottal plosiv, f.eks. i ordet bottle - [boʔl]. Dette anses ikke for å være god engelsk uttale, men den er del av såkalt *Estuary English* («elveengelsk» - en referanse til Themsen), som holder på å spre seg og trekk av den kan merkes i mennesker som er høyt på den sosiale rangstigen (og som derfor burde «vite bedre»), som prinsesse Diana og Tony Blair.

Tysk har som regel en glottal plosiv før vokalen i ord som har vokal i framlyd, for eksempel foran *a* i *acht* og *der Alte*. Hvis ordstammen begynner på vokal, er det en glotal plosiv foran vokalen selv om ordet begynner med en prefiks, for eksempel foran *a* i *beachten*.

Referanser
----------

1. ↑  The Independent (10. september 1998). «Estuary English engulfs a nation». Besøkt 16. oktober 2008.

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis
 |
***Helsingin Sanomat*** (norsk: *Helsingfors avis*) er Finlands og Nordens største abonnementsavis. I 2003 var hverdagsopplaget 429 244 og søndagsopplaget 500 269. Navnet til avisen kommer fra Finlands hovedstad Helsingfors, hvor avisen utkommer.

Historie
--------

Helsingin Sanomat ble grunnlagt under navnet *Päivälehti* (*Dagsavisa*) i 1889 som talerør for det politiske partiet Ungfinnene. Blant grunnleggerne var Eero Erkko, forfatteren Juhani Aho og maleren Arvid Järnefelt. Det første nummeret ble utgitt 16. november 1889, regelmessige utgaver seks dager i uka kom først i 1890.

Päivälehti ble stoppet av myndighetene i juni 1904 fordi avisa omtalte mordet på generalguvernør Nikolaj Bobrikov i positive ordelag. I stedet grunnla utgiverne Helsingin Sanomat, det første nummeret kom ut 7. juli 1904. 

*Helsingin Sanomat* har en dominerende posisjon på det finske avismarkedet[*når?*], særlig etter at den eneste riksdekkende konkurrenten, *Uusi Suomi*, gikk inn i 1991. Internett, gratisaviser og tabloidavisene *Ilta-Sanomat* og *Iltalehti* har likevel svekket monopolet til *Helsingin Sanomat* det siste[*når?*] tiåret.

Referanser
----------

Eksterne lenker
---------------

* (fi) Offisielt nettsted Rediger på Wikidata

* (en) Helsingin Sanomat – kategori av bilder, video eller lyd på Commons Rediger på Wikidata

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Uppslagsverket Finland **·** Encyclopædia Britannica **·** Nationalencyklopedin **·** VIAF **·** GND **·** LCCN **·** ISSN **·** ISSN **·** ISSN **·** ISNI **·** ISNI **·** NKC
 |
**Per Flink Basse** (født 1949, død 2006) var en dansk pedagog, scenograf og performer. 

Sammen med tekstilkunstneren Kirsten Delholm, var han med til å grunnlegge teatergruppen Billedstofteater i 1977. Gruppen brukte særlige rom til sine forestillinger, f.eks. Rundetårn (København) og en svømmehall, og hadde ofte mange aktører som fremsto i særlige tablåer. Billedstofteater eksisterte frem til 1985, hvoretter Delholm dannet gruppen Hotel Pro Forma.

Siden skapte Per Flink Basse sine egne forestillinger, deriblant *Transport* som var en dramatisering av Steen Steensen Blichers *Hosekræmmeren*. Handlingen foregikk ombord i en av Københavns kommunale dobbeltbusser. Som scenograf virket han blant annet på *Cantabile 2* og *Team Teatret*, som skuespiller i performancegruppen *Kom De Bagfra*, og fra 2000 i den norske gruppe *Verdensteatret*.

Referanser
----------

1. ↑   danskefilm.dk[Hentet fra Wikidata]
2. ↑   danskefilm.dk, www.danskefilm.dk[Hentet fra Wikidata]
3. ↑  *Billedstofteater*, Den store danske
4. ↑  *Per Flink Basse*, danskefilm.dk
5. ↑  *Per Flink Basse*, Gyldendals Teaterleksikon

Eksterne lenker
---------------

* (en) Per Flink Basse på Internet Movie Database Rediger på Wikidata

* (da) Per Flink Basse på danskefilm.dk Rediger på Wikidata

  

Portal: Danmark

|  |  |
| --- | --- |
| Oppslagsverk/autoritetsdata | Gyldendals Teaterleksikon
 |
**Kannesteinen** er en spesiell stettformet stein som ligger i fjæra i bygda Oppedal på vestsiden av Vågsøy i Vestland fylke. 

Kannesteinen har blitt forma av havet og bølger gjennom tusener av år. Prosessen omtales gjerne som *Marin abrasjon*. Steinen er om lag 3 meter høy. Kannesteinen er en severdighet som tiltrekker mange turister, spesielt i sommerhalvåret. 

Steinen er formet av bølger, is og steiner, og slipt med vannbevegelsene. Av denne grunn er ikke steinen like spektakulær sett fra siden.

Det er i senere år tilrettelagt for bedre tilgang for skuelystne, en grussti leder til en treplatting som gir god vinkel til fenomenet. Stien og terrassen har rullestolvennlig utforming.

* Fortegnet panoramabilde av Oppedal vest på Vågsøy med Kannesteinen i fjæra (midt i bildet)  Foto: 2014Fortegnet panoramabilde av Oppedal vest på Vågsøy med Kannesteinen i fjæra (midt i bildet)  Foto: 2014

* Kannesteinen sett fra siden  Foto: C. Hill, 2007Kannesteinen sett fra siden  Foto: C. Hill, 2007
* Kannesteinen sett fra treplattingen Foto: C. Hill, 2007Kannesteinen sett fra treplattingen Foto: C. Hill, 2007
* Kannesteinen sett i motlysKannesteinen sett i motlys

Eksterne lenker
---------------

* (en) Kannesteinen – kategori av bilder, video eller lyd på Commons Rediger på Wikidata
* «Kannesteinens hjemmeside»

  


|  |  |
| --- | --- |
| Oppslagsverk/autoritetsdata | Sentralt stedsnavnregister
 |
Et **virtuelt flyselskap** er et flyselskap som har satt bort (engelsk: *outsourced*) så mange som mulige funksjoner av selskapet både operasjons- og driftsmessig. Administrasjonen og ledelsen i selskapet har fortsatt kontroll og regjerer over selskapets virksomhet. Driften i et virtuelt flyselskap kan fra et offentlig perspektiv fremstå som et slags reisebyrå.

Primæroppgaven til et virtuelt flyselskap er å utvikle og tilby reisetjenester, samt å håndtere og disponere selskapets flåte- og rutenettverk. Det finnes få selskap som er rene virtuelle flyselskap, men det er svært vanlig at spesielt lavprisselskaper bærer likheter eller opererer delvis på en lignende måte. Eksempler på det er innleiing og leasing av fly, charter, eksterne ansettelser av mannskap, korttidskontrakter også videre.

Markedsføringen til et slikt selskap kan være en utfordring. For å kalle seg et flyselskap må man som regel være godkjent – inneha en lisens kalt Air operator's certificate (AOC) – fra det nasjonale Luftfartstilsynet. Dette fikk blant annet norske FlyNonstop erfare, da Luftfartstilsynet i oktober 2012 gikk ut med en pressemelding som kritiserte selskapets markedføring som flyselskap.

Liste over virtuelle flyselskap
-------------------------------

### Norge

* Air Norway
* Color Air
* FlyNonstop
* Krohn Air
* Vildanden

### Europa

* Air Croatia
* Citywing
* Snowbird Airlines
* Spanjet
* Trawel Fly

### Nord-Amerika

* American Eagle
* Delta Connection
* United Express
* US Airways Express

Se også
-------

* Wet lease

Referanser
----------

1. ↑  Luftfartstilsynet.no – FlyNonstop er ikke et flyselskap Arkivert 2. juni 2013 hos Wayback Machine. (Publisert 17. oktober 2012, besøkt 1. juni 2013)
***Palaeognathus*** er en utdødd slekt av biller som blir plassert i familien hjortebiller (Lucanidae) i gruppen skarabider (Scarabaeoidea). Det er ett av ganske få eksempler på fossiler av denne familien.

Utseende
--------

En nokså bred og kraftig hjortebille. Antennene er forholdsvis lange. Hannens kjever er nokså store og oppoverkrummede slik at de danner et par kroker forma hodet. Foran hvert fasettøye er det et spisst, trekantet fremspring. Pronotum er mye bredere enn langt, forkanten er innbuktet i midten, sidekanten sterkt innbuktet foran bakhjørnene. Dekkvingene har markerte «skuldre», og i midten er sømmen trukket ut til en kort spiss bakerst.

Funnsted
--------

Arten er funnet i baltisk rav fra oligocen-perioden.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen *Cladognathini*
						* Slekten *Palaeognathus* Leuthner, 1883
							+ *Palaeognathus succini* (Waga, 1883)

Kilder
------

* Oversikt over artene, med tegning

Eksterne lenker
---------------

* (en) *Palaeognathus* i Global Biodiversity Information Facility Rediger på Wikidata
*For å lese om forfatteren født 1951, se Per Gustavsson (forfatter)*

**Per Gustavsson** (født 1962) er en svensk illustratør og barnebokforfatter.

Per Gustavsson gikk på Gustavus Primus målarskola 1980–1981 og Högskolan för design och konsthantverk (HDK) i Göteborg 1985-1989. Han har illustrert en lang rekke bildebøker med andres og egne tekster, deriblant *Så gör prinsessor!* (2003, på norsk som *Sånn gjør prinsesser* 2006) og flere oppfølgere i samme serie. Han har også tegnet til barnebokomslag, skolebøker, tidsskrifter og tegneserier. For sin egen bildebok *Skuggsidan* (utgitt 2013) mottok Gustavsson i 2014 Elsa Beskow-plaketten.

Fra 2012 har Gustavsson sittet i Svenska barnboksakademin. Han bor og arbeider i Stockholm.

Referanser
----------

1. ↑   LIBRIS, libris.kb.se, utgitt 26. mars 2018, besøkt 24. august 2018[Hentet fra Wikidata]
2. ↑   Värmland literature association, «Årets Värmlandsförfattare», arkiv-URL web.archive.org, besøkt 11. juli 2020[Hentet fra Wikidata]

Eksterne lenker
---------------

* 

* (no) Publikasjoner av Per Gustavsson i BIBSYS
* Nettpresentasjon

Portaler: Litteratur | Kunst | Sverige

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** ISNI **·** BNF **·** BNF (data) **·** LIBRIS **·** SUDOC **·** NKC
 |